Vibrio

V širšom zmysle sa ako vibrio či vibrión označuje každá baktéria majúca tvar zahnutej tyčinky (čiže tvar podobný vetnej čiarke), pozri vibrión (zakrivená tyčinka)

Vibrio alebo vibrión (lat. Vibrio) je rod baktérií patriaci do čeľade Vibrionaceae. 

Vibriá sú gramnegatívne, krátke, väčšinou zakrivené tyčinky, ktoré netvoria spóry, pohybujúce sa pomocou bičíkov.

Najdôležitejším druhom je Vibrio cholerae (vrátane bývalého druhu Vibrio eltor, dnes označovaného ako variant El Tor v rámci druhu V. cholerae), pôvodca cholery. Okrem neho existujú ďalšie patogénne druhy, ktoré môžu vyvolať ochorenia tráviaceho traktu i celkové ochorenia človeka. Typickým znakom rodu je rast tejto skupiny vo vode a citlivosť na koncentrácie solí v nej.

Referencie

Iné projekty 

Vibrionaceae
Gramnegatívne baktérie